Title: Hvidvaskloven af 2017 : med kommentarer /
Authors: Moalem, David,; Denmark.
Year: 2019
Subjects: Denmark.; Money laundering Denmark.; Money laundering; Denmark
Abstract: Hvidvaskning af penge og i de senere år tillige finansiering af terrorisme er forbundet med potentielt betydelige skadevirkninger for det internationale samfund i almindelighed og den finansielle sektor i særdeleshed. De er i deres natur grænseoverskridende foreteelser, hvorfor tiltag på nationalt plan vil have begrænset effekt. Det er derfor ikke underligt, at forsøgene på at bekæmpe disse aktiviteter i en efterhånden lang årrække har påkaldt sig det internationale samfunds bevågenhed. Forfatterne præsenterer med denne bog en kommentar til hvidvaskloven, lov nr. 651 af 8. juni 2017 om forebyggende foranstaltninger mod hvidvask og finansiering af terrorisme, som sammen med en række ændringer i den selskabsretlige lovgivning gennemførte EU?s 4. hvidvaskdirektiv, (EU) 2015/849, i dansk ret. Projektet har været i støbeskeen i længere tid, men reguleringen af området har efter lovens ikrafttræden den 25. juni 2017 bevæget sig meget hurtigt med flere politiske aftaler på området med deraf affødte ændringer af både hvidvaskloven og anden relevant regulatorisk lovgivning. En fremstilling tidligere end det nu sker, ville derfor løbe en betydelig risiko for temmelig hurtigt at have mistet sin aktualitet.